PRIMĂRIA MUNICIPIULUI TIMIŞOARA

DIRECTIA GENERALA URBANISM ȘI PLANIFICARE TERITORIALĂ

DIRECTIA AUTORIZARE ȘI CONTROL

COMPARTIMENT AUTORIZARE ACTIVITĂȚI COMERCIALE ȘI PUBLICITATE

Nr. SC2022-29869/28.11.2022

**REFERAT DE APROBARE A PROIECTULUI DE HOTĂRÂRE**

**privind aprobarea Regulamentul privind condițiile de desfășurare a activităților comerciale și de prestări servicii pe raza municipiului Timișoara**

**1. Descrierea situaţiei actuale:**

Prin HCLMT nr.4/11.01.2022 a fost modificat Regulamentul privind condițiile de desfășurare a activităților comerciale și de prestări servicii pe raza municipiului Timișoara, Regulament aprobat prin HCLMT nr.110/05.04.2016 și HCLMT nr.538/08.12.2015. De asemenea, prin HCLMT nr. 4/11.01.2022 au fost abrogate hotărârile menționate mai sus.

Art.129 alin.(1) din OUG nr.57/2019 privind Codul Administrativ, cu modificările și completările ulterioare prevede: “Consiliul local are inițiativă și hotărăște, în condițiile legii, în toate problemele de interes local, cu excepția celor care sunt date prin lege în competența altor autorități ale administrației publice locale sau centrale”.

**2. Schimbări preconizate și rezultate așteptate:**

Documentația a fost realizată în vederea emiterii unui nou Regulament privind condițiile de desfășurare a activităților comerciale și de prestări servicii pe raza municipiului Timișoara și abrogării HCLMT nr. 4/11.01.2022 - Regulamentul privind condițiile de desfășurare a activităților comerciale și de prestări servicii pe raza municipiului Timișoara.

Modificările au fost realizate pentru a completa și detalia procedura de eliberare a acordului pentru desfășurarea exercițiilor comerciale pentru agenții economici ce desfășoară activități de prestări servicii identificate prin codurile CAEN 8129 – Alte activități de curățenie n.c.a și 9603 – Activități de pompe funebre și similare. De asemenea, au fost introduse ca documente necesare o serie de avize/autorizații/notificări/certificări emise de către alte instituții de specialitate, în funcție de activitatea desfășurată.

Totodată a fost stabilită procedura în cazul anulării acordului pentru desfășurarea exercițiilor comerciale la solicitarea agentului economic, precum și procedura în cazul obținerii acordului pentru desfășurarea exercițiilor comerciale de către ONG-uri, asociații, fundații, federații ce desfășoară o activitate comercială conform prevederilor O.G. 99/2000 și Legii nr.650/2002.

Nu în ultimul rând a fost simplificată procedura privind vizarea acordurilor pentru desfășurarea exercițiilor comerciale.

**3. Alte informații:**

Regulamentul propus privind condițiile de desfășurare a activităților comerciale și de prestări servicii pe raza municipiului Timișoara preconizează stabilirea mai clară a condițiilor de autorizare.

**4. Concluzii:**

Având în vedere cele menţionate mai sus, considerăm oportună abrogarea HCLMT nr.4/11.01.2022 - Regulamentul privind condițiile de desfășurare a activităților comerciale și de prestări servicii pe raza municipiului Timișoara și emiterea unui nou Regulament privind condițiile de desfășurare a activităților comerciale și de prestări servicii pe raza municipiului Timișoara.

PRIMAR,

DOMINIC FRITZ

ARHITECT ȘEF DIRECTOR DIRECȚIA AUTORIZARE ȘI CONTROL

GABRIEL ALMĂJAN MAGDALENA NICOARĂ

FO53-03, ver. 3